આપણો દેહ છે તેને જો સત્યના આચરણથી જ શણગારવામાં આવે તો મુક્તિ મળે છે.તે બધાજ સત્ય રૂપી ધર્મો કહે છે. ને જેઓ એ જ્ઞાનની પ્રાપ્તિ કરીને મોક્ષ સુધી પહોચ્યા છે. તેઓ પણ કહે છે કે સત્યના આચરણ દ્વારાજ ત્યાં પહોચી શકાય છે, આ સિવાય બીજો કોઈ રસ્તો નથી.એટલે સત્યના આચરણ દ્વારા પુરેપુરી શુધ્ધતાં પ્રાપ્ત કરી હોય તેને જ મુક્તિ મળે,એટલેકે કર્મ બંધન માંથી છૂટવું જ પડેછે આ કર્મ બંધનમાંથી છુટવાનો વિજ્ઞાનીક જવાબ ક્રષ્ણ ભગવાને ગીતામાં આપ્યો છે.. તેઓએ સ્પષ્ટ કહ્યું કે અનાસક્ત ભાવમાં સાક્ષીભાવમાં,સમતામાં સ્થીર થઈને.અહંકાર રહિત થઈને નિષ્કામ કર્મ કરો , એટલે કે યથાર્થ કર્મ કરો ,આ યથાર્થ કર્મ એટલે કર્મ ફળ ત્યાગ.આ ત્યાગ એટલે કે કર્મ ફળની આશા,અપેક્ષા,તૃષ્ણા વગેરેથી મુક્ત થઈને કર્મ કરવું. એટલે કે જીવન વિજ્ઞાન અનુસાર કર્મ કરવું. આરીતે કર્મ કરશો ને જે કાંઈ ફળ પ્રાપ્ત થાય તેનો પ્રસાદ તરીકે સ્વીકાર કરશો ને તેનો ઉપયોગ કરશો. આમ કરવાથી શાંતિમાં ભંગ થશે જ નહી. ને વિચારવાયુથી બચી જશો ને શાંતિ સુખ પ્રાપ્ત કરી જ શકશો.આ છે ગીતાનુ જીવન વિજ્ઞાન.